Registreeritud EAL-s 88/RS

Tapa rallisprint 2006
EMV VII etapp sõidu- ja veoautode rallisprindis
EMV IV etapp veobagidele
Tapal 5. augustil 2006
J U H E N D 

1. VÕISTLUSE KOHT, AEG, AJAKAVA
1.1. Võistlus toimub laupäeval 5. augustil 2006. a Tapa autokrossiraja lähiümbruses. Võistlusraja pikkus 3,6 km. Rajakate, liiv, kruus, paeklibu, betoon. Võistluskeskus, tehnilised boksid, start ja finish asuvad ühel kinnisel territooriumil. 
1.2.
Võistluse ajakava
8.00-8.40 - registreerimine, dokumentide kontroll, autode tehniline kontroll
8.30-9.30 - võistlusrajaga tutvumine 
9.30 - võistlusrajaga tutvumine noorte ja juunioride arvestusklassis 
10.00 - esimese võistlussõidu start
14.00 - autasustamine
Võistluse täpne ajakava, stardijärjekord ja info võistluste ametlikul teadetetahvlil kohtunike bussi juures.

Eelregistreerimine
Eelregistreerimine algab juhendi avaldamisest internetis ja lõpeb 3. augustil kell 24. Eelregistreerimine sooritada interneti aadressil www.rally.ee 

2. KORRALDAJA
2.1. Võistluse korraldaja Virumaa Autospordiklubi Plekikiisu, tel 56 640 014 (Mart Kork) 51 936 498 (Aivar Ojaperv).
Peakohtunik: Jaan Villak
Peaajamõõtja: Arne Ilves
Tehnilise komisjoni juht: Aivari Lepik
Rajameister: Mart Kork
Informaator: Samuel Golomb

3. ARVESTUSKLASSID, VÕISTLUSAUTOD
EMV arvestusklassid vastavalt 2006.a. üldjuhendile
Tapa rallisprint 2006 arvestusklassid:
3.1. sõiduautod rühmades A, E, N, WRC - 4 WD ja E turbomootoritega;
3.2. sõiduautod 2WD – ralli (rühm A, N, E);
3.3. sõiduautod 2WD – ERK, ringrada (ERK, ERK standard ja ringrajaautod);
3.4. sõiduautod 2WD – 2. liiga (2. ralliliiga);
3.5. veoautod GAZ 51 ja GAZ 52 R6 ning GAZ 53 V8 krossi tehnilistele tingimustele vastavad;
3.6. veoautod GAZ 51 ja GAZ 52 R6 ning GAZ 53 V8 ralli tehnilistele tingimustele vastavad; 
3.7. noored kuni 16 aastat 2WD kuni 1600 cc;
3.8. juuniorid kuni 18 aastat 2WD kuni 2000 cc;
3.9. veobagid GAZ 51 krossi tehnilistele tingimustele vastavad;
3.10. veobagid GAZ 53 krossi tehnilistele tingimustele vastavad.
3.10.1. veobagid võistlevad Tapa rallisprindil rallisprindi võistlusreeglite kohaselt. Tulemused lähevad arvesse veobagide Eesti 2006. a. autokrossi meistrivõistluste IV etapina. Punktid vastavalt veoautode krossi üldjuhendile.

4. OSAVÕTJAD
4.1. 	Rallisprindist osavõtjad esitavad mandaadis: kehtiva võistlejalitsentsi, registreerija litsentsi, võistlusauto EAL tehnilise kaardi ja allkirjastatud osavõtuavalduse.
4.2. 	Noorvõistlejail on lubatud osaleda kaassõitjata või juhilubadega kaassõitjaga, kes omab kehtivat elukindlustuspoliisi vähemalt 50000 EEKi.
4.3. 	Ühel autol võib võistelda kaks võistlejat, kes mõlemad tasuvad osavõtumaksu.
4.4. 	Iga võistleja võib võistelda vaid ühel autol ja ühes arvestusklassis.

5. VÕISTLUSTE KÄIK
5.1. 	Võistlused viiakse läbi vastavuses EAL Võistlusmäärustega, kehtivate tehniliste tingimustega, rallisprindi 2006.a. meistrivõistluste üldjuhendiga ja antud etapi juhendiga.
5.2. 	Võistlusrajaga tutvumine jalgsi või mootorita liiklusvahendil. Arvestusklassi Noored ja Juuniorid võistlejad omal võistlusautol korraldaja järel ühtses kolonnis ühe korra. Tutvumise aja teatab võistluste informaator koha peal.
5.3. 	Korraldaja väljastab võistlejatele stardinumbrid. Stardinumbrid loositakse korraldaja poolt arvestusklassi siseselt 4. augustiks eelregistreerunud võistlejate vahel. Hiljem registreerunud võistlejad lisatakse oma arvestusklassi stardinimekirja lõppu.
5.4. 	Sõidetakse 3 vooru. Igas voorus fikseeritakse raja läbimise aeg ning vooru kiireim omas arvestusklassis saab ühe punkti, teise aja saavutanu saab kaks punkti jne. Etapi paremus saadakse kolmest voorust kahe parema tulemuse summeerimisel. Etapi tulemuse saamiseks peab võistleja läbima vähemalt kaks sõiduvooru. Võrdsete punktide korral saab määravaks parim aeg mistahes voorus.
5.5. 	Start fooriga, stardimärguandeks on punaste fooritulede kustumine. Valestardi eest on karistus 10 sek. Stardiintervall 1 minut.
5.6. 	Kui võistleja ei stardi 20 sek. jooksul, loetakse võistleja katkestanuks antud võistlussõidus.
5.7. 	Kõik tulemused vastavalt finishiprotokollile.
5.8. 	Ajavõtt elektrooniline.

6. PROTESTID
6.1. 	Protestiaeg 15 min. peale esialgsete tulemuste avaldamist teadetetahvlil. Protesti kautsjon on 1000 krooni, auto lahtivõtmisel 3000 krooni.

7. OSAVÕTUMAKSUD
7.1	 4 WD 	600 krooni
	2 WD	500 krooni
	E2 liiga	400 krooni
	Noored	300 krooni
	Veoautod	200 krooni
	Veobagid	200 krooni
Eelregistreerimist mitte sooritanutel on osavõtumaksud kahekordsed.
Osavõtumaksude tasumine toimub sularahas võistluste mandaadis. Eelregistreerimine algab juhendi avaldamisest internetis ja lõpeb 3. augustil kell 24. Eelregistreerimine sooritada interneti aadressil www.rally.ee

8. AUTASUSTAMINE
8.1.	 Arvestusklassi kolme parimat autasustatakse karikaga. Juhul kui arvestusklassis stardib vähem kui 5 võistlejat, autasustatakse ainult võitjat.
8.2. Võistluste korraldaja koos sponsoritega võivad välja panna eriauhindu

9. VASTUTUS
Võistluse korraldaja ja EAL ei vastuta võimalike õnnetuste ja nende tagajärgede eest.